**Výstavné podmienky pre 66. Oblastnú výstavu, konanú v Topoľčanoch, Stummerova ul. 5.-.7.10.2018**

**Všeobecné ustanovenie**

Výstava je usporiadaná podľa výstavného poriadku SZCH. Vystavovať sa môžu zvieratá – králiky, hydina, holuby (max. do veku 6 rokov), exotické a okrasné vtáctvo, kožušinové zvieratá, morčatá. Zvieratá na výstavu môžu prihlásiť iba členovia SZCH. Zvieratá musia byť riadne označené predpísanými registračnými obrúčkami, alebo tetovaním. Usporiadateľ výstavy zodpovedá za riadnu starostlivosť o zvieratá počas výstavy a ručí za prípadné straty, nezodpovedá však za škody spôsobené úhynom počas dopravy, tiež za úhyn chorých zvierat dodaných na výstavu a umiestnených v karanténe. Akákoľvek manipulácia so zvieratami počas výstavy zo strany majiteľa je zakázaná.

**Králiky** sa budú vystavovať jednotlivo, 4- členná kolekcia súrodenci bez obmedzenia pohlavia, kolekcia 2+2, môžu byť v nej jedince z dvoch rôznych vrhov bez obmedzenia pohlavia. Kolekcia musí byť označená písmenom K. Králiky nesmú byť mladšie ako 5 mesiacov, zdrobnelé 4 mesiace. Králiky treba odvážiť a hmotnosť napísať na lístok s číslom tetovania a vložiť do visačiek na výstavných klietkach.

**Hydina** sa bude vystavovať vo voliérach 1-1, súťažné kolekcie musia byť označené písmenom S.

**Holuby** sa budú vystavovať individuálne, pre súťaž sú stanovené iné podmienky.

Ostatné expozície si výstavný výbor vyhradzuje právo obmedzenia počtu zvierat.

Riadne a čitateľne vyplnené prihlášky posielajte na adresu : SZCH OV Topoľčany, Stummerova 21, 955 01 Topoľčany .

**Uzávierka prihlášok je do 15.9.2018**

**Výstavné poplatky: - za každé vystavené zviera 1 Euro**

 **- katalóg 1 Euro**

**Poplatky vystavovateľ zaplatí pri odovzdaní zvierat na výstavu. Mladý chovateľ výstavný poplatok neplatí.**

**Veterinárne podmienky:** Na výstavu môžu byť prijaté len zvieratá s platným veterinárnym osvedčením, kde bude potvrdené, že sú klinicky zdravé.

- Králiky musia byť očkované proti myxomatóze a moru

- Hydina že je zdravá, pochádza z klinicky zdravého chovu

- Holuby očkované proti myxomatóze

**Príjem a výdaj zvierat** : Zvieratá musia byť doručené osobne 4.10.2018 od13.00 do 18.00 hod. a prevzaté 7.10.2018 o 14.00 hod

**Posudzovanie :**

Posudzovanie sa uskutoční bez prístupu verejnosti 5.10.2018 v čase 7.00-12.00. Výstava bude otvorená 5.10.2018 od 13.00 do 18.00 , 6.10.2018 od 8.00 do 18.00 hod a 7.10.2018 od 8.00 do 13.00 hod.

**Udeľovanie cien** : Najlepším zvieratám podľa ocenenia – čestné ceny, najlepšie oceneným kolekciám čestné ceny, v súťaži organizácií budú odmenené prvé tri miesta podľa počtu bodov, najlepší chovateľ králikov, hydiny, holubov v oblasti . Každý mladý chovateľ obdrží pohár za účasť .

**Predaj zvierat** : Predaj bude realizovaný prostredníctvom garantov. Predajná cena musí byť uvdná v prihláške, ktorá bude navýšená o 10% , rozdiel ceny bude v prospech výstavy. Predávajúci obdrží hodnotu ním uvedenú v prihláške.

**Zmena výstavných podmienok :**  Výstavný výbor si vyhradzuje právo na zmeny vo výstavných podmienkach v záujme dobrého priebehu výstavy.

Vystavovateľ prihlásením zvierat potvrdzuje súhlas s výstavnými podmienkami a súhlasí s uverejnením mena, priezviska, adresy a telefónneho čísla vo výstavnom katalógu a zaväzuje sa zaplatiť poplatky aj v prípade, že sa na výstav nezúčastní.

**Výstavný výbor Vás ako i Vašich priateľov srdečne pozýva k návšteve výstavy**

**ako aj k oboslaniu tejto výstavy**.

 **Výstavný výbor.**